Lieran Regatta
2019-07-06 11:00 (Europe/Helsinki) | Ruovesi, Laivarannantie, Ruovesi, 34600
XXXVI Lieran Regatta purjehditaan 6.7.2019. Kilpailusatama ja rata-alue on vaihtunut! Lieran Regatta purjehditaan perinteisesti Ruoveden selällä ja kilpailun kipparikokous ja ilmoittautuminen pidetään Ruoveden sataman rantaravintolassa 6.7.klo 11.00.
Perinteiseen tapaan kilpailu on jaettu kahteen luokkaan, kilpa- ja retkisarjaan.
Tapahtumasta tiedotetaan tarkemmin edeltävällä viikolla, seuraa www.taps.fi.
Tervetuloa!
Tampereen Pursiseura Ry
Ruoveden Veneilijät Ry

Sappisalo Runt
2019-07-13 13:00 - 13:01 | Tarjannevesi

Kesäpäivän purjehdus
2019-07-27 11:00 | Pirkanmaa
Iso LYS, pieni LYS, kokonais LYS
Purjehdusohjeet
Ratakartta
Lyhyt rata

Tampereen SRS kevytveneregatta
2019-07-28 10:00 - 18:00 | Naistenlahden aallonmurtajan edusta, Kekkosenkatu 10, Tampere, Pirkanmaa, 33610, Suomi
Tervetuloa Tampereen ensimmäiseen kevytveneiden matkaregattaan!
Tapahtuma ei ole osa virallista kilpailukalenteria, vaan kesäinen päähänpistos rajatulta joukolta TaPSin junnuohjaajia ja jollapurjehtijoita.

Tapahtumaan ovat tervetulleita kaikki junnusta nestoriin, kunhan osaat purjehtia itsenäisesti 1-8 m/s tuulessa, ja olet perehtynyt väistämissääntöihin. Osallistua saa esimerkiksi TaPSin rannasta löytyvillä jollaluokilla, sekä 606 ja 2.4 mR-veneillä. Lisäksi klikkaamalla tästä, näet muutkin veneet, joilla saa osallistua. Jos ei ole omaa venettä, ja kiinnostaa osallistua, kysy esimerkiksi junioriohjaajilta lainajollista. Ainakin Optareita ja Zoomeja löytyy paljon.
Ideana on koota mahdollisimman paljon erilaisia kevytveneitä samaan lähtöpisteeseen, josta lähdemme yhteisesti kiertämään rataa, jonka voi nähdä tämän julkaisun lopusta. Kaikilta maaliintulijoilta otetaan ylös aika, ja tasoitusluvulla laskettuna nopeimmat saattavat jopa tulla palkituiksi rannassa. Muutama turvavene kulkee lähettyvillä näyttämässä rataa, sekä auttamassa purjehtijoita tarpeen vaatiessa.
Regatta järjestetään, jos osallistujia on vähintään 10. Ilmoittautumaan pääset klikkaamalla tästä.
Kilpailulautakunta varaa oikeuden muuttaa purjehdusohjeita kaksi (2) tuntia ennen varoitusviestiä.
PURJEHDUSOHJEET

SÄÄNNÖT

Kilpailussa noudatetaan Purjehduksen kilpailusäännöissä määriteltyjä sääntöjä.
Kielten ristiriitatapauksissa suomenkielinen teksti on ratkaiseva.

ILMOITUKSET KILPAILIJOILLE

Tiedotukset kilpailijoille julkaistaan osoitteessa nasijarvenkilpailut.fi.

MUUTOKSET PURJEHDUSOHJEISIIN

Mahdolliset muutokset purjehdusohjeisiin ilmoitetaan ennen klo 10.00 voimaantulopäivänään, lukuun ottamatta kilpailun aikataulun muutoksia, jotka ilmoitetaan ennen klo 21.00 voimaantuloaan edeltävänä päivänä.

MAISSA ANNETTAVAT VIESTIT

Maissa ei anneta viestejä.

KILPAILUN AIKATAULU

Sunnuntai 28.7.2019 klo 10:30 – 12:30 Saapumisilmoittautuminen, lainaveneen varaaminen.
Sunnuntai 28.7.2019 klo 12:55 Varoitusviesti
Purjehdusten lukumäärä on yksi (1) purjehdus.
Veneiden huomion kiinnittämiseksi pian
alkavaan purjehdukseen, nostetaan oranssi lähtölinjalippu ja
annetaan yksi äänimerkki vähintään viisi
minuuttia ennen kuin varoitusviesti nostetaan.
Varoitusviestiä ei anneta klo 14:30 jälkeen.

LUOKKIEN LIPUT

Kaikki luokat lähtevät samalla luokkalipulla.

KILPAILUALUE

Kilpailualue on Näsiselkä ja lähtöalue on n. 0,01 nm kilpailusataman ulkopuolella.

RADAT

Ratapiirros löytyy purjehdusohjeen lopusta.
Rata on ympyrää muistuttava retkipurjehdusrata Näsijärven eteläpäässä. Lyhyen radan pituus on n. 4,5 nm, ja pitkän radan pituus on n. 7 nm.
Optimisti-, Zoom8– ja 380-jollat kiertävät ratakaavion mukaisen lyhyen radan. Muut kiertävät pitkän radan, jos ei kilpailulautakunta toisin määrää.
Viimeistään varoitusviestin aikaan kilpailulautakunta voi määrätä poikkeavan radan näyttämällä numeroviiriä 1, jolloin kaikki veneet kiertävät lyhyen radan.
Rataosuuksia ei muuteta valmiusviestin jälkeen. Tämä muuttaa sääntöä PKS 33.
Radalla olevat esteet ja merimerkit saa kiertää miltä puolelta tahansa omalla vastuulla, poislukien ratamerkeiksi määritellyt merimerkit.

MERKIT

Kaikki kääntömerkit jätetään vasemmalle puolelle, eli kierretään vastapäivään.
Lähtölinjan vasemmassa päässä on oranssinsävyinen poiju Naistenlahden aallonmurtajan edustalla.
Ensimmäinen (1.) kääntömerkki on keltainen reimari Vene 71:n edustalla.
Toinen (2.) kääntömerkki on pohjoisviitta, joka tunnetaan nimellä Kaikumatala. Merkin lähistöllä on riittävän syvää kevytveneille.
Lisämerkki pitkälle radalle (2a) on oranssinsävyinen poiju Jänissaaren pohjoispuolella.
Kolmas (3.) kääntömerkki on keltainen reimari Lielahdessa (kiinteän radan keskimerkki).

LÄHTÖ

Purjehdukset lähetetään käyttämällä sääntöä PKS 26.
Lähtölinja on Naistenlahden aallonmurtajan edustalla olevan oranssinsävyisen poijun pohjoisenpuoleisen reunan, ja aallonmurtajalla sijaitsevan oranssin lipun salon pohjoisenpuoleisen reunan välissä.

MAALI

Maalilinja on Naistenlahden aallonmurtajalla olevan nopeusrajoitustaulun eteläisimmän reunan, ja entisen höyryputken betonijalustan päällä olevan lipputangon etelänpuoleisen reunan välissä.

ENIMMÄISAJAT

Enimmäisaika purjehdukselle on 200 minuuttia

PROTESTIT JA HYVITYSPYYNNÖT

Protestien määräaika on 20 minuuttia siitä, kun viimeinen vene on tullut maaliin.
Kaikki ilmoitukset julkaistaan Näsijärven kilpailusivustolla.

PISTELASKU

Pistelasku suoritetaan SRS-tasoituslukujärjestelmällä, kertomalla purjehdittu aika venekohtaisella tasoitusluvulla.

PALKINNOT

Palkinnot jaetaan kilpailuun osallistuneiden veneiden ja purjehtijoiden profiiliin perustuen.

KILPAPURJEHDUSSÄÄNTÖJEN NOUDATTAMINEN

Lautakunta voi halutessaan kohtuullistaa voimassaolevia kilpapurjehdussääntöjä.
Mahdolliset protestikäsittelyt suoritetaan epäformaalisti.

Ratakaavio:
